|  |  |  |  |  |
| --- | --- | --- | --- | --- |
| **MM.** | **VIKTIGE DATOER** | **FAGOMRÅDE****TEMA** | **MÅL** | **METODE – FORBEREDELSE – BEGRUNNELSE** |
| **8/24** | **PLANDAG:**  **FREDAG 16.** | **1.**  -Kommunikasjon, språk og tekst  -Kropp, bevegelse, mat og helse  -Nærmiljø og samfunn  **Tilvenning og overflytting**  **Vennskap**  **Relasjonsarbeid**  **Familien min**  **Meg selv** | **1.**  Bidra til at barna uttrykker sine tanker, meninger, erfaringer og følelser på ulike måter. Legge til rette for at barna øker bevissthet om hvordan man benytter språk til å delta i lek og skape relasjoner. Oppmuntre barna til å medvirke i egen hverdag og i demokratiske prosesser. Skape og styrke relasjoner og gryende vennskap | **1.**  I forkant av overflytting har Nøtteliten møte med ny avdeling der de gir informasjon man tenker er nyttig og viktig at personalet får. Eks.: soverutiner, sosialt samspill, matvaner, spesielle hensyn, foreldresamarbeid osv.    Vi har det rolig rundt oss og tar oss god tid på avdeling. Det er ingen store opplegg eller prosjekter som skal gjennomføres, da det viktigste er at barna får en myk og trygg overgang til ny avdeling. I forkant av oppstartsdato på ny avdeling får barna gå på besøk flere ganger ute og inne, gjerne sammen med en voksen fra gammel avdeling. På denne måten får de tid og rom for å bli kjent både med nye barn, voksne og rutiner.  Det jobbes med å skape relasjoner mellom barna og de voksne som er på ny avdeling og de nye som kommer. Personalet er tett på og følger opp barnas verbale- og nonverbale kommunikasjon og uttrykk. Vi legger til rette for opplevelser i fellesskap som danner en referanseramme alle barna er en del av.  Foreldresamarbeid i disse overgangene er nøkkelen til vellykket oppstart og overflytting. Oppstartsamtaler planlegges og avholdes så tidlig som det lar seg gjøre. Vi begynner planlegging av foreldremøtet vi skal ha i september, der vi fokuserer på temaer og informasjon vi mener er mest nyttig for foreldregruppene. Her kan vi gjerne få inn SU, slik at de kan få med foreldrenes tanker om hva som ville vært nyttig å ha med i foreldremøtet. Slik kan vi også sikre foreldrenes medvirkning.  Turer, klubber o.l. er tatt av planen denne måneden. |
| **9/24** | **FORELDREMØTE**  TIRSDAG 3.  **BRANNVERN:**  UKE 38 | **1.**  -Nærmiljø og samfunn  -Antall, rom og form  -Kommunikasjon, språk og tekst  -Kropp, bevegelse, mat og helse  **Brannvern**  **Sang, dans og musikk**  **Matglede**  **Høytlesing** | **1.**  Bidra til kunnskap om og erfaring med lokale samfunnsinstitusjoner og yrker for å styrke følelsen av tilhørighet til nærmiljøet. Utforske, oppdage og skape strukturer og bidra til økt forståelse for sammenhenger i samfunnet. Videreutvikling av begrepsforståelse og ordforråd. Invitere til samtaler der barna kan stille spørsmål, fortelle, reflektere og undre seg | **1.**  I løpet av september vil vi ha minst en varslet og en uvarslet brannøvelse, gjerne flere om det er mulig å få til. Disse evalueres sammen med personalet, og sammen med barna på avdeling. Det er viktig at vi snakker med barna i etterkant, slik at øvelsen «setter seg». Vi går på jakt etter brannslange, brannvarslere og brannslokkingsapparater sammen med barna, snakker om funksjonen utstyret har, og om hvorfor det er så viktig.  Brannvernet er en viktig del av arbeidet vårt for å sikre liv og helse dersom uhellet skulle være ute, og bidrar til at barn og voksne skal være bedre rustet til både å orientere seg og vite hva som skal skje dersom en brann skulle oppstå i barnehagen. Alle skal ha kunnskap om hva vi gjør når alarmen går, og alle skal vite hvor møtestedet ute er.  I tillegg får barna kunnskap om en av de viktigste yrkesgruppene i samfunnet.  **Materiell:**   * Brannbamsen Bjørnis-koffert (på personalrom) * Historien om barn som leker med fyrstikker (på lageret)   **Linker:**   * **«Her kommer Bjørnis»:**   <https://www.youtube.com/watch?v=aGeZfPZJWV0>   * **«Brannbamsedans»:**   <https://www.youtube.com/watch?v=WQ5GSKDnMNI>   * **«Nødnummersangen»:**   <https://www.klikk.no/ENKEkvinneguiden/nodnummersangen-pa-video-2557084>   * **Aktivitetssider, Bjørnis:**   <https://brannbamsen.no/barnas-bjornis/aktiviteter> |
| **10/24** | **FOTO:**  MANDAG 7.  **HØSTTAKKEFEST OG FORUT-FESTIVAL:**  SØNDAG 20.  **FN-DAGEN:**  TORSDAG 24. | **1.**  Etikk, religion og filosofi  -Kunst, kultur og kreativitet  -Nærmiljø og samfunn  - Kropp, bevegelse, mat og helse  -Natur, miljø og teknologi  -Kommunikasjon, språk og tekst  **FORUT-barneaksjonen**  **Mangfold, kultur og inkludering**  **2.**  -Etikk, religion og filosofi  -Natur, miljø og teknologi  -Kropp, bevegelse, mat og helse  -Språk, tekst og kommunikasjon  **Høsttakkefest**  **Skapelsen**  **Takknemlighet**  **Matglede**  **Sang, dans og musikk**  **Menneskerettigheter** | **1.**  Gi barna kunnskap om kulturelt mangfold, ulike familieformer og ulike levevis. Bidra til økt forståelse for at barna er en del av et samfunn som er i stadig endring, og at de er en del av en historisk, nåtidig og fremtidig sammenheng**.**  Alle barn skal føle seg som en verdifull del av fellesskapet, og de skal kunne være en del av et positivt samspill med andre barn og voksne. Vi skal legge til rette for at barna utvikler vennskap og et sosialt fellesskap. Enkeltbarnets plass og verdi i fellesskapet skal synliggjøres, og alle barn skal føle seg verdsatt og anerkjent for akkurat den de er  Bidra til at barna møter ulike kulturelle uttrykk som gjenspeiler verdens mangfold. Gi barna en begynnende kjennskap til menneskerettighetene, da spesielt Barnekonvensjonen  **2.**  Barna skal få kjennskap til og markere merkedager og tradisjoner i den kristne kulturarven. Gi barna innsikt i matens opprinnelse og produksjon av matvarer. Bidra til å fremme forståelsen av naturens egenart og motivere barnas vilje til å verne om naturressursene, bevare mangfold og bidra til bærekraftig utvikling | **1.**  Vi runder av barneaksjonen 2023/24 *"Hamphless og de ville sjiraffene"* med innsamlingsaksjon på gudstjenesten, der vi selger mat fra Malawi.  FORUT ønsker å skape nysgjerrighet og engasjement, bygge toleranse, omsorg og empati, og fokusere på at barn har ressurser, evner og ambisjoner.  Barneaksjonen bidrar til en gryende forståelse av at det finnes mange ulike levesett, kulturer, livssyn og religioner, og at man lever forskjellig i ulike land. Når vi jobber med barneaksjonen retter vi fokuset mot mangfold, kultur og inkludering. Opplegget gir barna et verdifullt blikk på hvordan mennesker i andre land lever, og hvordan hverdagen er ulik fra vår hverdag. Vi lærer om verdiene vi kan finne hos mennesker som lever i andre land med andre kulturer, levesett, levekår og religioner, og fokuserer på ressursene og styrkene vi kan finne hos dem, samt hvordan noe vi gjør her i Norge kan bidra til noen i andre land.  **Forberedelser:**   * Avdelingene skriver liste over hva de trenger * Organisere hvilke avdelinger som lager hva og hvor mye vi trenger av ulike ting til festivalen * Organisere og fordele oppgaver i forkant av festivalen * Info ut   **2.**  **FORUT og høsttakkefest:**  Vi forbereder oss til storfamiliegudstjenesten, der vi skal gå inn i prosesjon, synge sammen med koret og delta på bønnevandring. I forkant av gudstjenesten øver vi på sanger og dans, og lager mat vi skal selge til inntekt for FORUT.  **FN-dagen:** markerer årsdagen for da FN-pakten trådte i kraft. Årets tema er *«En fredelig verden er mulig! -Hva gjør FN?».* I barnehagen blir det naturlig å løfte FNs barnekonvensjon, den første internasjonale menneskerettighetskonvensjonen som gir barn en spesiell juridisk status. Nesten alle landene i verden har godkjent konvensjonen, og plikter å følge denne. I konvensjonen stadfestes det at barn har menneskerettigheter, og at de har krav på beskyttelse.   * Link til barnekonvensjonen i kortversjon: [Barnekonvensjonen i kortversjon - Redd Barna](https://www.reddbarna.no/vart-arbeid/barns-rettigheter/barnekonvensjonen-i-kortversjon/)   **Fokuset denne måneden:**   * Skapelsen * Takknemlighet, likheter og ulikheter * Prosessen fra jord til bord * Mangfold og inkludering * Barnekonvensjonen   **Forberedelser:**   * Kirkekaffe: kan SU bidra her? * Øve på sanger og dans på CD fra Åse Torill * Handle inn ingredienser |
| **11/24** | **STENGT - PLANDAG:**  **FREDAG 1.** | **1.**  -Etikk, religion og filosofi  -Kunst, kultur og kreativitet  -Kropp, bevegelse, mat og helse  -Språk, tekst og kommunikasjon  **Juleforberedelser**  **Forberedelser til julespill**  **Marias lille esel**  **Sang, dans og musikk** | **1.**  Barna skal få kjennskap til og markere merkedager og tradisjoner i den kristne kulturarven. Motivere barna til å uttrykke seg gjennom dans og musikk. Formidle fortellinger og skape rom for barnas opplevelser, samtaler, erfaringer og tanker om religion, livssyn og etikk | **1.**  **Jul og julespill**  Det nærmer seg jul i Petrine, og vi starter så smått opp med julegaver, julesanger (til julespill) og formingsaktiviteter i forbindelse med julen. For at juletiden ikke skal føles hektisk og stressende, forsøker vi å ta oss god tid både til forming, øving til julespill og alt annet som hører høytiden til.  Den siste uka i november begynner vi å fortelle «Marias lille esel». Denne fortellingen er en kortversjon av juleevangeliet, og er tilpasset barnas forutsetninger. Vi lytter til fortellingen om Jesu fødsel slik denne er skrevet ned i Lukasevangeliet. Maria, Josef og det lille eselet deres må reise til Betlehem for å skrives inn i manntall, og i en liten stall føder Maria Guds sønn, Jesus.  Hver dag åpnes det en eller to figurer (pakket inn i nummererte esker/poser) som tilhører dagens kapittel. Figurene plasseres i julekrybben vår, som i år skal være utstilt i Kirkestua.  **Forberedelser:**   * Ha materiell til forming klart * Dele ut roller til julespillet * Sortere figurer til julekrybben * Øve på sanger og dans (CD fra Åse Torill) |
| **12/24** | **UTEGLØGG:**  TIRSDAG 3.  **LUCIA-GUDSTJENESTE:**  SØNDAG 8. | **1.**  -Etikk, religion og filosofi  -Kunst, kultur og kreativitet  -Kropp, bevegelse, mat og helse  **Marias lille esel**  **Tradisjoner**  **Forberedelser til Lucia**  **Sang, dans og musikk**  **Høytlesing**  **Julegløgg**  **Juletrefest** | **1.**  Barna skal få kjennskap til og markere merkedager og tradisjoner i den kristne kulturarven. Motivere barna til å uttrykke seg gjennom dans og musikk. Formidle fortellinger og skape rom for barnas opplevelser, samtaler, erfaringer og tanker om religion, livssyn og etikk | **1.**  **Bake lussekatter og peppernøtter:**   * Handle ingredienser * Sette av dag i kalender   **Julegløgg, forberedelser:**   * Handle inn til gløgg og pepperkaker * Gjøre klart til gløgg ute   **Lucia-gudstjeneste:**   * Gå inn i prosesjon og synge med englekoret * Lese og spille julespill   **Forberedelser:**   * Finne frem kostymer og rekvisitter * Fordele roller * Delegere ansvar for rigging og rydding * Planlegge og organisere * **ØVE**   **Juletrefest:** 12. desember. Vi må få tak i en nisse som kan besøke oss. Nissen er utenfor, og legger igjen en overraskelse til barna på uteområdet. Juletreet pyntes i uke 49. Vi bytter på å ha treet på alle avdelingene. Vi spiser grøten felles, Nøtteliten spiser for seg selv fordi de skal sove.  **Forberedelser:**   * Handle inn grøt fra meieriet * Få tak i en julenisse * Handle inn og pakke poser til barna |
| **1/25** | **STENGT – PLANDAG:**  **TORSDAG 2.**  **HELLIGE TRE KONGERS DAG:** MANDAG 6. | **1.**  -Kunst, kultur og kreativitet  -Kommunikasjon, språk og tekst  -Etikk, religion og filosofi  **Hellige tre kongers dag**  **Høytlesing**  **Dramatisering**  **Forming**  **2.**  Kropp, bevegelse, mat og helse  **Matglede**  **5 om dagen-barnehage**  **3.**  -Kropp, bevegelse, mat og helse  ***«Hele meg»***  **Kroppen min**  **Egne og andres grenser**  **Respekt for andre**  **Egenverd**  **Følelser** | **1.**  Gi barna kjennskap til ulike eventyr og fortellinger, fortalt og fremstilt på forskjellige måter. Tilby materialer, rom og tid til forming. Formidle fortellinger og skape rom for barnas opplevelser, samtaler, erfaringer og tanker om religion, livssyn og etikk  **2.**  Motivere barna til å spise sunn mat og bidra til å gi dem en grunnleggende forståelse for hvordan sunn mat kan fremme god helse. Bidra til å gi barna morsomme og nye smaksopplevelser, samt gi dem førstehåndserfaring med håndtering av frukt og grønnsaker  **3.**  Styrke barnas kunnskap om seg selv og hele kroppen, både på inn- og utsiden. Bidra til forståelse av, og respekt for, egne og andres grenser. Bidra til at barna blir trygge på egen kropp, blir kjent med egne følelser og at de får en positiv oppfatning av seg selv | **1.**  Høytlesing og dramatisering av eventyr. Vi benytter konkreter i samling, og lar barna selv benytte disse i formidling og lek i etterkant. De voksne kler seg ut og har skuespill for barna om kong Herodes, som ønsket å få Jesus drept. Han ville være den eneste kongen. Etter at de tre vise menn har hjulpet Josef, Maria og Jesusbarnet med å flykte fra den onde kongen, stikker Herodes av med en skattkiste. Denne gjemmes et sted i barnehagen, og barna må hjelpe oss å finne tilbake skatten.  **Hellige tre kongers dag:** er også kjent som *trettendedagen,* da 6. januar er den trettende dagen etter julaften. I norsk tradisjon markerer dagen slutten på julen. Trettendedagen markerer Jesu dåp og de hellige tre konger (de vise menn), som kom til Betlehem med gull, røkelse og myrra som tilbedelse av det nyfødte Jesusbarnet. Dette er en av de eldste kirkelige festdagene, og ble opprinnelig feiret til minne om Jesu fødsel og dåp.  **Forberedelser:**   * Handle inn innhold til Herodes kiste * Delegere roller og ansvar for markeringen   **2.**  Kjøpe inn et variert utvalg av frukt og grønnsaker til smakstallerkener, og hente inspirasjon til morsomme, innbydende måter å servere frukten og grønnsakene på. Heftet fra OFG har mye fint. Vi benytter også frukt og grønt- LOTTO, og lager plakater med bilder av sunn/usunn mat. På Hellige tre kongers-dag er skatten til Herodes en kiste med frukt og vaniljesaus eller grønnsaker med dip   * **Link OFG:** <https://www.frukt.no/barnehage/> * **Link video “Mons og Mona handler mat»:** <https://www.youtube.com/watch?v=3btTsIZzKEA> * **Link video «Mons og Mona smaker»:** <https://www.youtube.com/watch?v=1JzXYK85IOQ> * **Link video «Mons og Mona lager grønnsakssuppe»:** <https://www.youtube.com/watch?v=EUcCJ-CSxeo>   **3.**  Vi benytter det pedagogiske opplegget *«Hele meg, - om kropp og grenser i barnehagen».* Personalet leser seg opp i veileder før samlingene. Samlingenes innhold vil være tilpasset barnas alder. Vi velger ut noen av aktivitetene i materiellet til gjennomføring   * ***«Hele meg»:*** ligger i hylle på personalrom sammen med annet temabasert materiell * **Fokus på ulike måter å bruke kroppen på:** hinderløype, dans, fingermaling, tegne omriss av kroppen, sanseopplevelser, følepose osv. * **For de minste:** samlinger der kroppen er tema og fokus, hinderløype, kroppslig lek, sanger, sanseopplevelser, fingermaling og motorikk. |
| **2/25** | **SAMEFOLKETS NASJONALDAG:**  TORSDAG 6.  **KARNEVAL OG FASTELAVN I BHG.:**  FREDAG 28. | **1.**  -Nærmiljø og samfunn  -Antall, rom og form  -Kunst, kultur og kreativitet  -Kommunikasjon, språk og tekst  -Natur, miljø og teknologi  **Samefolkets dag**  **Urfolk, levesett og kultur**  **2.**  -Kunst, kultur og kreativitet  -Kropp, bevegelse, mat og helse  -Antall, rom og form  -Natur, miljø og teknologi  -Kommunikasjon, språk og tekst  -Nærmiljø og samfunn  **Bevegelsesglede**  **Fellesskap**  **Karneval** | **1.**  Gi barna kjennskap til og kunnskap om samisk kultur og hverdagsliv, samt at samene er Norges urbefolkning.  Bidra til at barna møter ulike kulturelle uttrykk som gjenspeiler mangfoldet i samfunnet.  La barna møte ulike kulturelle og kunstneriske uttrykk som gjenspeiler et mangfoldig samfunn, og bidra til at kulturelt mangfold blir en berikelse for barnegruppen  **2.**  **Karneval:**  Legge til rette for samhørighet og fellesskap ved å la barna være sammen om å skape og oppleve kulturelle og kunstneriske uttrykk. Barna skal få kjennskap til og markere merkedager og tradisjoner i den kristne kulturarven  **Fastelavn:**  Gi barna kjennskap til grunnleggende verdier i kristen og humanistisk arv og tradisjon. Bidra til barns undring over eksistensielle, etiske og filosofiske spørsmål. Barna skal få kjennskap til og markere merkedager og tradisjoner i den kristne kulturarven | **1.**  Barnehagen skal synliggjøre samisk kultur og bidra til at barna kan utvikle respekt og fellesskapsfølelse for det samiske mangfoldet. Vi leser samiske sagn og eventyr for barna, og tar et dykk i samisk litteratur for barn. I tillegg til at vi benytter kilder på nett kan vi også låne bøker på biblioteket. Det tas i bruk ulike materialer og verktøy for å skape uttrykk som kan knyttes opp mot samefolkets dag og den samiske kulturen.  På selve dagen er alle avdelingene ute sammen for en felles markering, der vi kaster lasso på reingevir, leser samiske eventyr i lavvoen, spiser Gáhkku vi har varmet på takke og maler på snøen med fargene i det samiske flagget.    **Linker, youtube:**   * «**Reven som skremte bort løven og bjørnen»:** <https://www.youtube.com/watch?v=PHqEtwNlpHI> * **“Sapmi, the land of the Sami”:** <https://www.youtube.com/watch?v=pibxyKxiWuA> * «**Samiske barnesanger»:** <https://www.youtube.com/watch?v=3CgTKD8mML4>   **Linker til samiske eventyr:**   * **«Eventyret om Stalo og Kauras»:**   <http://nordligefolk.no/sjosamene/fortellinger-sagn-og-myter/stalo-og-kauras/>   * **«Stallo og Nordlysets sønn»:**   <https://www.nb.no/items/3c9de8937527ee22674b973944b573fa?page=0&searchText=>     * **Link Daniels joik:** <https://www.youtube.com/watch?v=PL9_INg9u-E> * **Link til lydfiler:** <https://ovttas.no/nb/oza#lang=nb&type=lyd> * **Link med inspirasjon fra Nasjonalt senter for kunst og kultur:**   <https://kunstkultursenteret.no/nytt/samisk-uke/>  **Forberedelser:**   * Bestille ingredienser til Gáhkku * Delegere oppgaver   **2.**  **Karneval:**  Karneval er en gammel kirkelig tradisjon som ble feiret før fastetiden. Navnet stammer mest sannsynlig fra det latinske *carne vale*, som oversettes til *«kjøtt, farvel».*  Under karnevalet ble mat og drikke fortært i en stor feiring før man gikk ut i fasten.  Barna deltar i forberedelser. På selve dagen bruker vi instrumenter til å lage rytmer med når vi synger og danser i Sambatoget. Alle barna kommer på «scenen» for å vise seg frem når vi synger. Alle samarbeider når vi går på skattejakt.  **Fastelavn:**  Navnet Fastelavn er et nedertysk ord for «kvelden før fasten», og benyttes om de tre dagene før fastetiden. Fastetiden er en påminnelse om Jesu 40 fastende dager i ørkenen, da han ble fristet tre ganger av djevelen. Fastelavn er avslutningshelgen for karnevalet i mange land. Fastelavnssøndag ble også kalt fleskesøndag, og på denne dagen var det tid for fråtsing. Man skulle spise ekstra godt med mat for å gjøre seg klar for fasten. Vi kombinerer fastelavn med karnevalet vårt. |
| **3/25** | **KARNEVALSGUDSTJENESTE**  SØNDAG 2.  **BARNEHAGEDAGEN**  TIRSDAG 11.  **TEMA:**  «La leken leve!»  **HOLI-MARKERING:**  FREDAG 14. | **2.**  -Kommunikasjon, språk og tekst  -Kunst, kultur og kreativitet  -Kropp, bevegelse, mat og helse  **3.**  -Kommunikasjon, språk og tekst  -Kunst, kultur og kreativitet  -Antall, rom og form  -Etikk, religion og filosofi  -Nærmiljø og samfunn | **2.**  Årets markering skal bidra til å synliggjøre en av de viktigste byggesteinene i barndommen, nemlig lek og dens verdi  **3.**  Fremme respekt for menneskeverdet ved å synliggjøre, verdsette og fremme mangfold og gjensidig respekt. Bruke mangfold som en ressurs. Synliggjøre variasjoner i verdier, religion og livssyn, og by på varierte impulser, opplevelser og erfaringer som også omfatter nasjonale og internasjonale perspektiver. | **2.**  I år det det jubileum for barnehagedagen, som har blitt markert i 20 år! Årets slagord er: «La leken leve!»  *Leken er det som best beskriver den norske barnehagens egenart. For barn er det å legge til rette for, rydde plass til, oppmuntre til og delta i lek, det viktigste personalet i barnehagen gjør.*  *I rammeplanen for barnehager står det at «Leken skal ha en sentral plass i barnehagen, og lekens egenverdi skal anerkjennes».*  *Det ønsker Barnehagedagen 2025 å bidra til. Med slagordet La leken leve! vil Barnehagedagen løfte frem barns rett til lek, og lekens betydning for barns opplevelse av en god barndom* (Utdanningsforbundet.no)  **3.**  Holi er en hindu-festival som feires i store deler av Nord-India og av nordindere i hele resten av verden. Festivalen er en feiring av kjærlighetens og fargenes seier over det mørke. Holi-festivalen feirer den kommende vårblomstringen og at naturen kler seg i fargenes prakt.  For tilbedere av Krishna (en av hinduismens mest sentrale guder) er det leken mellom Krishna og Radha (Krishnas favoritt av gopiene) og de andre gopiene (gjeterjentene) som feires. Det er denne leken, som egentlig er en lek i guddommen selv, som uttrykkes når naturen kler seg i blomsterfarger om våren. Naturens vårblomstring er egentlig Krishnas lek med farger (snl.no/Holi).  Vi har samlingsstund med barna der vi snakker om hva Holi er og hvilken betydning høytidsdagen har for praktiserende hinduister. Vi pynter avdelingen med farger, de som vil kler seg i fargerike klær, vi tar frem ansiktsmaling og danser til indisk musikk.   * **Link til video om Hinduismen:** <https://tv.nrk.no/serie/bli-med-heim/sesong/4/episode/7/avspiller> * **Link til nettside med ressurser om Holi:** <https://www.religionsundervisning.no/l/hoytidsmarkering-av-holi-i-barnehagen/> |
| **4/25** | **PÅSKEFROKOST:**  TORSDAG 10.  **STENGT - PÅSKEFERIE:**  **14. – 21.** | **1.**  -Kropp, bevegelse, mat og helse  -Nærmiljø og samfunn  **Såing av mat- og nyttevekster**  **2.**  -Mangfold og inkludering  -Etikk, religion og filosofi  -Kunst, kultur og kreativitet  -Nærmiljø og samfunn  - Kropp, bevegelse, mat og helse  -Natur, miljø og teknologi  **3.**  -Kommunikasjon, språk og tekst  -Nærmiljø og samfunn  -Etikk, religion og filosofi  **Påskevandring**  **Høytlesing**  **4.**  -Etikk, religion og filosofi  -Kommunikasjon, språk og tekst  -Kropp, bevegelse, mat og helse  **Påsken og påskeevangeliet**  **Tro og tradisjon**  **Fellesskap**  **Påskefrokost**  **Matglede**  **Sosialt samspill** | **1.**  Gi barna innsikt i matens opprinnelse og produksjon. Øke måltidsglede og bidra til deltakelse, samtaler og en følelse av fellesskap  Gjennom medvirkning i mat- og måltidsaktiviteter skal barna motiveres til å spise sunn mat og få grunnleggende forståelse for hvordan sunn mat kan bidra til god helse. Dette kan vi bidra til ved at barna får innsikt i matens opprinnelse, produksjon av matvarer og veien fra mat til måltid  **2.**  Gi barna kjennskap til grunnleggende verdier i kristen og humanistisk arv og tradisjon. Bidra til barns undring over eksistensielle, etiske og filosofiske spørsmål. Barna skal få kjennskap til og markere merkedager og tradisjoner i den kristne kulturarven  **3.**  Gi barna kjennskap til grunnleggende verdier i kristen og humanistisk arv og tradisjon. Bidra til barns undring over eksistensielle, etiske og filosofiske spørsmål. Barna skal få kjennskap til og markere merkedager og tradisjoner i den kristne kulturarven.Formidle fortellinger og skape rom for barnas opplevelser, samtaler, erfaringer og tanker om religion, livssyn og etikk  **4.**  Gi barna kjennskap til grunnleggende verdier i kristen og humanistisk arv og tradisjon. Bidra  til barns undring over eksistensielle, etiske og filosofiske spørsmål. Gi kjennskap til og markere merkedager og tradisjoner i den kristne kulturarven. Skape rom for barnas opplevelser, samtaler, erfaringer og tanker om religion, livssyn og etikk.  Fremme måltidet som en sosial arena, vektlegge kommunikasjon og sosialt samspill. | **1.**  Vi sår matvekster (F.eks. Karse, gulrøtter, salat og jordbær) sammen med barna. Karsen sår vi før påske, og resten sår vi i mai når det begynner å bli varmere i været ute.  Barna er delaktige i hele prosessen. Vi etterstreber gjenbruk, og bruker tomme tomatbeger, melkekartonger og lignende til å så i.  Vi knytter såingen opp mot våren og de endringene vi kan se i naturen i overgangen mellom årstidene. Prosessen fra jord til bord er også et nøkkelelement vi fokuserer på.  **2.**  Vi begynner å snakke om påsken og om hvorfor denne høytiden er så viktig i kristendommen. Viktigst er merkedagene i påsken: palmesøndag, skjærtorsdag, langfredag og påskeaften.   * Hva husker vi om påsken? * Hvorfor feirer kristne påske? * Hva skjedde med Jesus i påsken? * Palmesøndag, Skjærtorsdag og Langfredag: hvorfor disse navnene? * Hvorfor pynter vi med egg når det er påske? * **Link til info om påskeeggets opprinnelse (for personalet):**   <https://www.aftenposten.no/familieogoppvekst/i/EWldBo/seks-ting-du-kanskje-ikke-visste-om-paasketradisjonene>   * **Link til fortellingen om påskeharen:** <https://www.religionsundervisning.no/l/fortelling-om-paskeharen/> * **Påskeevangeliet:** finner vi i barnas bibel som vi har i barnehagen. * **Link til påskeevangeliet på video:** <https://vimeo.com/122543099> * **Link til «På Golgata»:** <https://www.youtube.com/watch?v=ZSHJkRKFqE4>   **3.**  Påsken er den første offisielle kristne høytiden. Påsken markerer Jesu lidelse, hans død og oppstandelse.  Kråker, Måltroster og noen av de yngste barna som får utbytte av det inviteres opp i kirkerommet for å bli med på påskevandringen som er ledet av menighetspedagog og prest. Først får vi titte på flanellografen og høre om *palmesøndag,* Jesu inntog i Jerusalem, der han ble hyllet av folket som den nye kongen. Barna blir tildelt «palmeblader» som vi vifter med mens vi roper «Hosianna!».  Fortellingen fortsetter med beretningen om *skjærtorsdag*, det siste måltidet. Her blir hendene vasket med varmt vann og eteriske oljer, slik Jesus gjorde med føttene til disiplene, før vi får en bit brød og druer (symboliserer vinen).  Deretter går vi bort til korset, og får høre om *langfredag*, dagen Jesus døde. Vi får også høre om *påskedagen*, dagen for Jesu oppstandelse.  **4.**  Vi steller i stand påskefrokost for barn og foresatte. Det blir servert rundstykker, pålegg, grønnsaker, frukt og drikke. Bordene er dekket med lys (LED), duker og påskepynt når barn og foresatte kommer, og vi tar oss god tid til å nyte måltidet sammen. Når foreldrene går, leverer de barna på Blåbærtua og sier hade der. Dørene til Blåbærtua holdes lukket, slik at det ikke blir uro mellom avdelingene, og slik at vi har kontroll på hvor barna er.  **Forberedelser:**   * Handle inn rundstykker, pålegg, grønnsaker og drikke * Skjære opp grønnsaker dagen i forveien, legge pålegg klart på tallerkener i kjøleskap og koke + skrelle egg. Barna kan hjelpe til med noe av dette * Bordene klargjøres dagen i forveien, evt. pynting hvis vi rekker det * Tidligvaktene kommer før for å begynne med steking av rundstykker og for å sette ut maten på bordet der man forsyner seg * En ansatt har «kjøkkentjeneste», resten er sammen med leverte barn på Blåbærtua og Nøtteliten. NB! Dørene skal holdes stengt mellom avdelingene slik at vi har god oversikt over barn som er levert. |
| **5/25** | **STENGT – KRISTI HIMMELFARTSDAG:**  **TORSDAG 29.**  **STENGT – PLANDAG:**  **FREDAG 30.** | **1.**  -Nærmiljø og samfunn  -Antall, rom og form  -Kommunikasjon, språk og tekst  -Kropp, bevegelse, mat og helse  -Kunst, kultur og kreativitet  -Natur, miljø og teknologi  -Etikk, religion og filosofi  **Trafikksikkerhet**  **2.**  -Etikk, religion og filosofi  -Kunst, kultur og kreativitet  -Nærmiljø og samfunn  - Kropp, bevegelse, mat og helse  -Natur, miljø og teknologi  -Kommunikasjon, språk og tekst  **FORUT – barneaksjonen**  **3.**  -Etikk, religion og filosofi  -Kommunikasjon, språk og tekst  **Kristi himmelfartsdag** | **1.**  Bidra til at barna får utforske ulike landskap, blir kjent med institusjoner, og at de lærer å orientere seg og ferdes trygt i nærmiljøet. Barna skal erfare at deres valg og handlinger kan påvirke en situasjon både for dem selv og for andre.  **2.**  Gi barna kunnskap om kulturelt mangfold, ulike familieformer og ulike levevis. Bidra til økt forståelse for at barna er en del av et samfunn som er i stadig endring, og at de er en del av en historisk, nåtidig og fremtidig sammenheng**.**  Alle barn skal føle seg som en verdifull del av fellesskapet.. Vi skal legge til rette for at barna utvikler vennskap og et sosialt fellesskap. Enkeltbarnets plass og verdi i fellesskapet skal synliggjøres, og alle barn skal føle seg verdsatt og anerkjent for akkurat den de er  Bidra til at barna møter ulike kulturelle uttrykk som gjenspeiler verdens mangfold. Gi barna begynnende kjennskap til menneskerettighetene, spesielt Barnekonvensjonen  **3.**  Gi barna kjennskap til grunnleggende verdier i kristen og humanistisk arv og tradisjon. Bidra til barns undring over eksistensielle, etiske og filosofiske spørsmål. Barna skal få kjennskap til og markere merkedager og tradisjoner i den kristne kulturarven | **1.**  Trafikken er en viktig og aktiv del av barnas nærmiljø og samfunnets infrastruktur. Barna kan være fotgjengere, syklister/passasjer på sykkel, benytte kollektivtransport eller være passasjer i en bil. Som en del av barns rett til en trygg oppvekst spiller trafikksikkerhet en viktig rolle. Barna kan ikke ta ansvar for dette selv, og det er vi voksne som er ansvarlige for å være gode rollemodeller for denne sikkerheten. Vaner og holdninger til trafikk dannes tidlig, og med en lekende og lærende tilnærming kan vi bidra til at barna tar med seg gode vaner og tanker om trafikksikkerhet videre i livet. Trafikksikkerhet skal være en etablert og tydelig del av barnehagens hverdag, dette være seg på vei til og fra barnehagen, ute på tur med avdelingen eller når man ferdes i nærmiljøet for øvrig.  Når vi ferdes ute i trafikken spiller kroppsbeherskelse, motorikk og sansene våre en viktig rolle. Syn og hørsel er en viktig del av det å kunne orientere seg. Gjennom året har vi fire årstider, og med det forandrer også naturen seg. Lyset ute reduseres og økes, fremkommeligheten varierer (med føre og sikt), og antallet myke trafikanter man må ta hensyn til varierer. Når vi ferdes ute i trafikken er vi en del av et samspill som foregår mellom mange ulike, men like viktige, deltakere. Vi må dele på plassen, hjelpe hverandre, vise hensyn, følge regler, vente på tur, ta gode og selvstendige valg og inngå kompromisser.  I trafikken møter vi også mange symboler, skilt og vegmerking som det er lurt å kunne noe om.  Vi bruker ressurser fra «Barnas trafikklubb» (en del av Trygg Trafikk) til å lære om trygg ferdsel i trafikken.   * **Link til Barnas trafikklubb:**   <https://www.barnastrafikklubb.no/barnehage/>   * **Link – barns forutsetninger i trafikken 3 – 9 år:** <https://www.barnastrafikklubb.no/kanal/barns-forutsetninger-i-trafikken/?_ga=2.214531735.1691982584.1713777106-1399810270.1713777106>   **2.**  Vi starter så smått arbeidet med FORUT-barneaksjonen. Høsten 2025 lanserer FORUT Barneaksjonen årets aksjon, nemlig «Sanjana og havet», fra Sri Lanka. Vi reiser helt nord i landet, til en øy hvor mange livnærer seg som fiskere. Global oppvarming og dårlige økonomiske tider har gjort livet tøft for mange av dem som lever der. Vi bli kjent med lekne barn, hverdagen i barnehagen, koseskilpadden Palaiya som forteller oss om hvor mye plastsøppel hun ser i havet, og mye mer. Silje og Maria er med på tur og skriver helt ny musikk til den nye kampanjen.  FORUT ønsker å skape nysgjerrighet og engasjement, bygge toleranse, omsorg og empati, og fokusere på at barn har ressurser, evner og ambisjoner.  Gjennom filmer, musikk, fortellinger, plakater og aktiviteter lærer vi om en spennende og annerledes kultur. Her blir det, hjertevarme, rytmer, lek og fremmede smaker! Vi får kunnskap om hverdagsliv og levesett som er ganske så ulikt det norske, men kanskje er vi ikke så forskjellige likevel?  Barneaksjonen bidrar til en gryende forståelse av at det finnes mange ulike levesett, kulturer, livssyn og religioner, og at man lever forskjellig i ulike land. Når vi jobber med barneaksjonen retter vi fokuset mot mangfold, kultur og inkludering. Opplegget gir barna et verdifullt blikk på hvordan mennesker i andre land lever, og hvordan hverdagen er ulik fra vår hverdag. Vi lærer om verdiene vi kan finne hos mennesker som lever i andre land med andre kulturer, levesett, levekår og religioner, og fokuserer på ressursene og styrkene vi kan finne hos dem.  Aksjonen avsluttes med en innsamling på høsttakkefesten i oktober, der vi samler inn penger   * **Link til FORUT-filmene:** [**https://forut.no/barneaksjonen/filmer/**](https://forut.no/barneaksjonen/filmer/) * **Link til fortellinger fra Sri Lanka:** [**https://forut.no/barneaksjonen/fortellinger/**](https://forut.no/barneaksjonen/fortellinger/)   **3.**  Vi formidler fortellingen om Kristi himmelfart.  Jesus stod opp fra graven på påskedag, og fikk tilbringe 40 dager sammen med disiplene sine. I disse dagene var han til stede på jorden som et ekte menneske. Så kom dagen da det var tid for å ta avskjed. Han velsignet disiplene, før han ble skilt fra dem ved at han ble tatt med opp til himmelen for å sitte ved Guds høyre hånd.  Dagen markerer avslutningen av Jesu liv her på jorden, men det er også her starten på historien om fellesskapet ved den troende kirken begynner. |
| **6/25** | **SOMMERFEST:**  TORSDAG 5.  **Sommertur**  **Kråkefest**  **Kråketur**  **Sykkeldag** | **Sommeraktiviteter**  **Kroppen min** |  | **1. Sommertur:** Alle barna (bortsett fra de aller minste) går sammen på tur til enten Kardemomme by eller et annet egnet sted. Vel fremme slår vi opp gapahuker som vi kan spise lunsjen vår i. Vi har god tid til frilek, og de voksne initierer regelleker (dragkamp med tau, slengtau, boksen går osv.).  **Forberedelser:**   * Delegere ansvarsområder og oppgaver * Organisere   **2. Sommerfest:** Dersom været tillater det, er det ønskelig å holde sommerfesten på uteområdet. Barna står for et lite innslag med underholdning, og vi legger til rette for en hyggelig sosial samling for barn og foreldre.  **Forberedelser:**   * Delegere oppgaver og ansvarsområder * Buffet på Kirkestua, lage mat for personalet * Underholdning * SU: ordne med stoler og koking av kaffe?   **3. Kråkefest:** pedagog og pedagogisk medarbeider med ansvar for Kråkeklubben organiserer og gjennomfører fest for Kråkene. Festen er på kveldstid i barnehagen uten foreldre, og pleier å ha en varighet på ca. 2 timer.  **4. Kråketur:** før Kråkene har sin siste dag i barnehagen tar vi dem med oss på en tur som er litt ekstra stas. Det kan være noe så enkelt som å gå ned til Lillestrøm for å se på togene og kjøpe seg en is der, eller man kan ta toget til Oslo. |
| **7/25** | **STENGT U. 29 OG 30: 14.07 – 27.07** |  |  | Se egne vaktlister for ferieukene. Redusert åpningstid i uke 28 og 31, dersom dette er i orden for foresatte. |